tomron87/hebrew-wikipedia-sentences-corpus huggingface dataset:
המכונות בתכנון החדש פעלו בפרויקט לבניית מנהרה מתחת לנהר האמבר ב־1956. היום, כל המכונות לכריית מנהרות משתמשות בראש מסתובב משולב עם דיסקים חותכים.
מכונות כריית מנהרות מודרניות מורכבות מגלגל מסתובב שנקרא ראש חיתוך, ממערכת היגוי וממערכת הנעה.
סוגי מכונות נבדלים לפי סוגי תווך גאולוגים שהם יכולים לכרות:
מכונות כריית מנהרות בסלע קשה.
מכונות כריית מנהרות בקרקע רכה.
נכון להיום המכונה לכריית מנהרות בעלת הקוטר הגדול בעולם (15.43 מ') היא מכונה שנבנתה על ידי חברת הרנקנכט () הגרמנית עבור פרויקט בשאנגחאי, סין.
היא מיועדת לכריית מנהרה בקרקע רכה (חול וחומר).
אחת המכונות בעלות קוטר גדול (14.4 מ') לקידוח קרקע קשה – כרייה בסלע – נבנתה על ידי חברה The Robbins Company עבור פרויקט מנהרת ניאגרה (Niagara Tunnel Project) בקנדה.
שם היא שימשה לכריית מנהרה הידרו־חשמלית מתחת למפלי ניאגרה.
נכון לשנת 2020, המכונה בעלת הקוטר הגדול ביותר בעולם לקידוח בקרקע קשה, שקוטרה הוא 17.6 מטר, נבנתה על ידי חברת הרנקנכט עבור פרויקט חיבור (כ־5 ק"מ) העיר טואן מאן (Tuen Mun) לנמל התעופה הבינלאומי של הונג קונג (Tuen Mun – Chek Lap Kok TBM).
בשל מורכבותן קיימות כיום רק שש חברות המייצרות מכונות כרייה (שתי חברות בארצות הברית וקנדה, שתיים בגרמניה, ושתיים ביפן).
שימוש במכונות לכריית מנהרות בישראל
קו הביוב המזרחי של השפד"ן
כ־13 ק"מ מקו הביוב המזרחי (קו M) של השפד"ן נכרו באמצעות מכונת כרייה מסוג AVN לכרייה בחול או בסלע רך המופעלת בשלט רחוק מתוצרת חברת "הרנקנכט" הגרמנית.
כריית המנהרה הסתיימה בשנת 2007.
במסגרת פרויקט קו הרכבת המהיר לירושלים פעלו 3 מכונות:
מכונה אחת במנהרה מספר 1 מלטרון לשער הגיא.
שתי מכונות נוספות במנהרה מספר 3, הכוללת צמד מנהרות מנחל יתלה ועד נחל לוז.
כריית צד אחד של המנהרה הסתיימה באוגוסט 2014.
המכונה הראשונה הושקה ב־6 בפברואר 2012. מכונות כרייה דומות חפרו את מנהרת התעלה מתחת לתעלת למאנש בין צרפת לאנגליה ואת מנהרת בסיס הגוטהארד בין איטליה לשווייץ ומנהרת ברנר בין איטליה לאוסטריה.
סוג: מכונה 1 (עבור מנהרה מס' 1) – "Earth Pressure Balance Machine" לכרייה בסלע רך מעורבב עם מים.
מכונות 2 ו־3 (עבור מנהרה מס' 3): Hard Rock Single Shield לכרייה בסלע קשה.
אורך: 102 מטר (160 מטר עבור מכונה שנייה ושלישית)
ייתכנו אף מהירויות כרייה מהירות מכך בהתאם לתנאי הקרקע ומשתנים אחרים.
תפעול: על ידי חברות זרות ונציגי היצרן "הרנקנכט"
עלות כל מכונה: 100 מיליון שקל
מנהרה מס' 1 – מורכבת משתי מנהרות מקבילות באורך של 3.5 קילומטרים כל אחת.
בסיום כריית המנהרה הדרומית, המכונה פורקה והורכבה מחדש לכריית המנהרה הצפונית.
מנהרה מס' 3 – מורכבת משתי מנהרות מקבילות באורך של 11.5 קילומטר כל אחת שמתוכן 9 ק"מ כל אחת נכרו בידי מכונות הכרייה.
במסגרת הקו האדום שבוצע על ידי חברת נת"ע נכרו שתי מנהרות מקבילות, באורך של כ־12 קילומטר כל אחת ובעומק של כ־20 מטר מתחת לאדמה.
כריית המנהרות בוצעה על ידי 8 מכונות כרייה, בארבעה צמדים.
הזוג ראשון כרה מפיר גלי גיל הסמוך לתחנת ארלוזורוב לכיוון מערב עד לתחנת קרליבך.
המכונות כונו "גולדה", על שם גולדה מאיר, ומרגרט ת'אצר.
הזוג שני כרה מגלי גיל לכיוון מזרח עד לתחנת בן-גוריון.
המכונות כונו על שם רוזה פארקס ואהובה עוזרי.
הזוג שלישי נכנס בפיר הרצל שברחוב יהודה הלוי בתל אביב וכרה מזרחה, עד תחנת קרליבך.
אחת המכונות נקראה ג'נג יי חְווה (Zheng Yi Hua) "צדק מופלא" בסינית, והשנייה פו שיאנג חְווה (Fu Xiang Hua).
לאחר מכן פורק והועבר לפורטל שנקר, משם כרה עד פיר השילוח אם המושבות.
הזוג הרביעי נכנס בפורטל הדיפו שבפתח תקווה וכרה מערבה, עד שפגש את הזוג השני בתחנת בן-גוריון.
בדרכו הוא עבר דרך שרוול פלדה בפיר אם המושבות.
המכונות כונו "וונדר וומן" כהוקרה לשחקנית הישראלית גל גדות שמגלמת את הדמות בקולנוע וניקי היילי, על שם שגריר ארצות הברית באומות המאוחדות לשעבר.
אורכה של כל מכונה הוא 115 מטרים, קוטרה 7.5 מטרים ומשקלה כ־900 טון.
הקו הירוק כולל שתי מנהרות מקבילות של באורך כולל של 4.6 קילומטרים כל אחת.
כריית המנהרות מתבצעת באמצעות שלוש מכונות כרייה.
המכונה הראשונה שנכנסה לעבודה היא מכונה בשם "גולדה", שכבר ביצעה עבודות מינהור בהקו האדום, בין פיר גלי גיל הסמוך לתחנת ארלוזורוב לבין תחנת קרליבך, לכיוון מערב.
כחלק מפרויקט "מערכת המים החמישית לירושלים" מקורות תכרה מנהרה באורך 14 ק"מ ובעומק של עד 350 מטר בעלות של מיליארד שקלים.
המנהרה תהווה חלק מהקטע המזרחי של הפרויקט ותכּרה בעזרת מכונה לכריית מנהרות.
מכונה מולקולרית או מכונה ננומטרית היא מכונה המורכבת ממספר רכיבים מולקולריים המייצרים תנועות מכניות (פלט) כתגובה לגירויים מסוימים (קלט).
לעיתים קרובות מכונות מולקולריות מחקות פעולות של מכונות בקנה מידה מאקרוסקופי.
המונח "מכונה מולקולרית" משתייך גם לתחום הננוטכנולוגיה שבו מספר גדול של מכונות מולקולריות מלאכותיות מורכבות למטרת בניית מכונה גדולה יותר, בעלת פונקציה ספציפית של הכוונת תגובות כימיות למיקום מסוים ברמת דיוק גבוהה.
את המכונות המולקולריות ניתן לחלק לשתי קטגוריות רחבות: מלאכותיות וביולוגיות (טבעיות).
קיימות שתי גישות המבוססות על ניסויים מחשבתיים אשר מהוות את בסיסן של המכונות המולקולריות.
הגישה הראשונה מבוססת על "השד של מקסוול" והשנייה של ריצ'רד פיינמן המבוססת על "גלגל השיניים של בראון".
בגישה של פיינמן, דמיינו מערכת קטנה מאוד אשר מכילה שני גלגלי שיניים (T1 ,T2) כמתוארת באיור.
שני גלגלי השיניים נמצאים בטמפרטורות שונות זו מזו בסביבה גזית.
כמו כן הם מחוברים ביניהם על ידי ציר מקשר.
באחד הגלגלים (T2) ישנה שן (Pawl) המאפשרת לגלגל השיניים לנוע אך ורק בכיוון השעון, וכשתנועה זו מתקיימת הוא מסוגל להרים משקל (m) במעלה הציר.
עם הזמן תיווצר הרמה של המשקל (m) על ידי גלגל השיניים ב-T1. כלומר נוצר מנוע שמקור האנרגיה שלו הוא אנרגיית חום.
כמו שמתואר, מערכת זו נראית כמו מכונה בתנועה מתמדת; המרכיב העיקרי שגורם לזה הוא שמירה על חום המערכת.
גלגל שיניים זה אינו מהווה סתירה לחוק השני של התרמודינמיקה, משום ששליטה מתמדת בטמפרטורה של המערכות מחייבת תוספת של אנרגיה חיצונית למערכת.
תנועה זו של מולקולות הגז נקראת תנועה בראונית (תנועה אקראית של חלקיקים) ותנועה זו מקנה את כוחה של המערכת.
כמו כן, שינוי הטמפרטורה מאפשר את יציאתה משיווי המשקל.
בגישה זו, תנועות ברואוניות אינן באות כניגוד למערכת, אלא ההפך, באות לעזרתה.
גרדיאנט הטמפרטורה אינו יכול להישמר לאורך מרחקים מולקולריים, בשל הויברציות (רטט) של אטומי המולקולות המאפשרים לפזר את האנרגיה למרחקים מולקולריים.
שלא כמו תנועות מקרוסקופיות, מערכות מולקולריות נמצאות בתנועה מתמדת, בכפוף לחוק המכניקה הבראונית, וכמו כן, ניצול פעולה מולקולרית הוא תהליך יותר מורכב.
מכונות בקנה מידה מאקרוסקופי, פועלות בסביבה של גז (אוויר) לעיתים קרובות מולקולות האוויר מוזנחות, כי הם חסרות משמעות בגודלן, לעומת מערכות מולקולריות שנמצאות בסביבה בראונית פעולת כל מולקולה בסביבה משמעותית לפעולתם.
תנועה של מכונה מולקולרית בסביבה של אוויר דומה "להליכה בהוריקן או שחייה בדבש".
התופעה של תנועות בראוניות הוסברה ב-1905 על ידי אלברט איינשטיין.
איינשטיין גילה כי תנועה בראונית היא תוצאה של קנה מידה הנמדד ולא קשור לאופי הסביבה.
כל עוד אנרגיה תרמית חלה על מולקולה, תתקיים תנועה בראונית עם האנרגיה הקינטית המתאימה לטמפרטורה זו.
לכן, כמו גישתו זו של ריצ'רד פיינמן, בעת תכנון מכונה מולקולרית, נראה הגיוני לנצל את התנועה הבראונית, במקום לנסות להילחם נגדה.
כמו מכונות מקרוסקופיות, במכונות המולקולריות ישנם חלקים ניידים.
למרות זאת, בזמן שמכונות מקרוסקופיות יכולות לספק השראה עבור יצירת מכונות מולקולריות, תהיה זו טעות להשוות בין אסטרטגיות השימוש, בשל השוני בקנה המידה אשר לא מאפשר השוואה.
ניצול של תנועה בראונית ברמה המולקולרית עובד על-פי החוק השני של התרמודינמיקה, אך לעיתים אינו מסתדר עם האינטואיציה שלנו, ולכן צריך יותר השראה.
בכל זאת זה מאתגר לנצל את התנועה הבראונית לטובתנו.
בטבע אפשר למצוא תוכניות עבור תנועות מולקולריות לביצוע עבודה יעילה.
הוא יצר מבנים שימושיים רבים עבור מערכות מולקולריות, כגון קרום התא בו מחסומים ליפופיליים עושים שימוש במספר מנגנונים לבצע תנועה מתא אחד למשנהו.
מנקודת המבט המלאכותית, קיימים שני סוגים חשובים של מכונות מולקולריות: מתגים מולקולריים (Molecular switch) ומנועים מולקולריים.
ההבדל המרכזי ביניהם הוא שמתג משפיע על המערכת באופן בינארי, בדיד ומשנה בין מצב למצב, לעומת מנוע המשפיע על המערכת באופן רציף.
בהפעלת מתג גורמים לתנועה במערכת, בסגירתו ביטלנו כל השפעה שלו על המערכת.
בנוסף, מתגים אינם יכולים להשתמש באנרגיה כימית בצורה קבועה ומתמשכת לעומת מנוע שכן יכול.
מגוון רחב של מכונות מולקולריות נבנו על ידי כימאים.
מכונות אלו יכולות להיבנות ממולקולה אחת; כמו כן, גם מחיבור של מספר מולקולות, לדוגמה רוטאקסנים (rotaxanes) וקטאננים (catenanes).
מנועים מולקולריים הם מולקולות המסוגלות לנוע בכיוון אחד על ידי שימוש באנרגיה חיצונית כגון אנרגיית אור או אנרגיית מכנית שמועברת במפגש בין שתי מולקולות.
פרופלור או מדחף מולקולרי (Molecular propeller) הם מולקולות שיכולות לגרום לערבול נוזל, וזאת כתוצאה מהמבנה הייחודי שנלמד מפרופלורים מקרוסקופיים.
קיימים מספר להבים בקנה מידה מולקולרי המשמשים כפרופלור ומחוברים למוט בקנה מידה ננומטרי.
מתג מולקולרי (Molecular switch) הוא מולקולה אשר יכולה להימצא בשניים או יותר מצבים.
המצבים יכולים להשתנות כתוצאה משינוי חומציות, אור, טמפרטורה, סביבה או נוכחות ליגנד.
מעבורת מולקולרית (Molecular shuttle) היא מולקולה המסוגלת להעביר מולקולות או יונים ממקום אחד ומקום אחר.
מעבורת מולקולרית מוכרת היא הרוטקסן שמסוגל להעביר יותר ממולקולה אחת בו זמנית.
פינצטה מולקולרית (Molecular tweezers) היא מולקולה מארחת המסוגלת להחזיק פרטים בין שתי הזרועות שלה.
הקישור בין הזרועות שלה הוא קישור לא קוולנטי הכולל קשרי מימן, קשרים מתכתיים, קשרי ואן דר ואלס, כוחות הידרופוביים, אינטראקציות פאי וקשרים אלקטרוסטטיים.
דוגמה לפינצטה מולקולרית הן מולקולות הבנויות מדנ"א ונחשבות כמכונות דנ"א.
חיישן מולקולרי (Molecular sensor) הוא מולקולה שמייצרת אינטראקציה על מנת לזהות שינוי.
חיישנים מולקולריים משלבים זיהוי מולקולרי עם יכולת נוספת של דיווח.
שער לוגי מולקולרי (Molecular logic gate) הוא מולקולה המבצעת פעולה לוגית על קלט יחיד או יותר, ומייצרת פלט לוגי.
בשונה מחיישן מולקולרי, שער לוגי מולקולרי יוציא פלט רק כאשר יהיו מספר קלטים.
המכונות המולקולריות המסובכות ביותר נמצאות בתוך תאים.
הן כוללות חלבונים מניעים (המסוגלים לנוע על פני משטחים), כגון מיוזין, האחראי על כיווץ השריר, קינזין, המוביל מטען אל תוך התא הרחק מהגרעין לאורך המיקרוטובולין, ודיאנין, שמבצע את תנועות השוטונים בשלבי התפתחות תאים.
חלבונים אלו נמצאים בקנה מידה ננומטרי ומבצעים פעולות מסובכות הרבה יותר מכל מכונה מולקולרית שיוצרה.
בניה של מכונות מורכבות יותר דורשת מחקר תאורטי רב.
מולקולות מסוימות, כגון מדחפים, עוצבו, אבל עוד דרושים מחקרים רבים עבור מימוש ניסויים מחקריים על מנת ליצור שיטות לבניית המולקולות.
מכונות מסובכות ומולקולריות אלו הן הבסיס לשדה הננוטכנטולוגי.
מכוניות הוא זיכיון הנפשה של אולפני ההנפשה של וולט דיסני, חברת וולט דיסני ופיקסאר.
הזיכיון נחשב לאחד מן המרוויחים ביותר של דיסני & פיקסאר.
הזיכיון מורכב משלושת הסרטים מכוניות, מכוניות 2 ומכוניות 3 ומשני סרטי הספין אוף מטוסים ומטוסים 2: לוחמי האש.
עלילת הסרט מתרחשת בעולם שמאוכלס בכלי רכב בלבד, אם זה מטוסים או מכוניות.
מכונית המרוץ ספידי מקווין היא מכונית מרוצים צעירה המתמודדת ב"מרוץ גביע הבוכנה" ונחשבת לה קריירה מובטחת וזכייה בגביע.
במהלך מרוץ חצי הגמר מקווין מוביל אך אינו נותן לאנשי צוותו להחליף את גלגליו, בהקפה האחרונה מתפוצצים גלגליו ובמזל גדול הוא מצליח לחצות את קו הסיום בין השלושה הראשונים.
במהלך הנסיעה לאצטדיון הגמר מקווין מתגלגל ממשאית ההובלה שלו ומגיע ל"עמק ראדיאטור" השוכן בסמוך לכביש 66. במהלך השהייה עבור עונש הנזק שגרם בעמק חווה מקווין דברים רבים.הסרט בוים על ידי ג'ון לאסיטר והוקרן לראשונה ב-9 ביוני 2006, הסרט הכניס לקופות 461,983,149$.
לאחר שזכה ספידי מקווין בפעם הרביעית ברציפות ב"גביע הבוכנה" הוא חוזר לביקור בעמק הראדיטור, אשר מוקדש לחברו.
במקביל מיילס אקסלרוד, רכב שטח שבעלותו שטח הנפט הגדול בעולם, מחליט למכור את שטח הנפט ולהפוך לרכב חשמלי, לאחר שנכשל בניסיונו לחצות את העולם ונתקע בג'ונגל של אמריקה הדרומית למשך 36 ימים.
הוא יוצר דלק ידידותי לסביבה תחת השם "אולינול" ומחליט ליצור שורת מרוצים המונעים בחשמל.
מטור משכנע את מקווין להצטרף למרוץ ומקווין נענה לאחר ההתבטאויות שחצניות של פרנצ'סקו ברנולי (רכב מרוצים איטלקי שחברתו של מקווין מעריצה).
במקביל לאירועים אלו הביון הבריטי מנסה לעצור מגוון רחב של מבוקשים אשר פועלים במאגרי הנפט של אקסלרוד.הסרט הוקרן לראשונה ב-24 ביוני 2011 בארצות הברית והרוויח $550,079,088.
מייקל ואליס, המדבב את שריף העיירה והיועץ המיוחד לפיתוח הסרטים המקוריים, אמר בראיון באוגוסט 2013 לרדיו האמריקאי WGBZ כי חברת פיקסאר תיצור סרט שלישי.
ב-18 במרץ 2014 הודיע מנכ"ל דיסני, בוב אייגר, כי יופק סרט שלישי בסדרה.
לאחר שהובס על ידי דור חדש של נהגי מרוצים, ספידי מקווין האגדי (אוון וילסון) פתאום נדחף מהספורט האהוב עליו.
כדי לחזור למשחק, הוא יצטרך עזרה ממאמנת מרוצים צעירה ונלהבת בשם קרוז רמירז, אשר בעזרת התוכנית שלה לנצח, יחד עם ההשראה מדוק הדסון המנוח, עם מעט פניות בלתי צפויות.
מוכיח מקווין כי #95 לא עד הסוף, הוא יצטרך לבחון את לבו של שלב האליפות של גביע הבוכנה הגדול שיש.
דאסטי הוא מטוס ריסוס פשוט אשר חולם להשתתף בתחרות טיסה עולמית, אך יש לו בעיה - פחד גבהים.
על מנת להגשים את חלומו פונה דאסטי לסקיפר, מטוס מיומן בחיל האוויר, על מנת שיוכל לעזור לו להתגבר על הפחד.
האומץ של דאסטי נכנס למבחן כאשר הוא מתקבל לתחרות וחווה קשיים רבים.
הסרט הוקרן לראשונה ב-9 באוגוסט 2013, הוא קיבל ביקורות שליליות למדי והרווחים ממנו היו נמוכים בכ-50% ביחס לסרטים הקודמים.
לאחר שבסרט הקודם דאטסי הפך ממטוס ריסוס למטוס מתחרה, הוא מגלה שמנועו נפגע ובעקבות כך עלול להפסיק להשתתף בתחרויות.
הוא משגר את עצמו לעולם של לוחמה אווירית באש, ושם מאחד כוחות עם ההליקופטר הלוחם בליידרנג'ר וצוות כוחותיו, אשר הם לוחמי אש.
דאטסי יחד איתם יוצא להרפתקה בה נלחם נגד שרפה גדולה בה הופך לגיבור אמיתי.
הסרט עלה לאקרנים ב-18 ביולי 2014.
הצ'יזבטים של מטור היא סדרת הנפשה קצרה שהופקה במקור עבור ערוץ דיסני ג'וניור.
הסדרה מציגה צ'יזבטים שמספר מטור לחברו, ספידי מקווין.
סיפורי עמק הראדיטור היא סדרה קצרה בת שתי דקות בכל פרק, המשודרת בערוץ דיסני ג'וניור.
בכורה הסדרה שודרה ב-22 במרץ 2013.
מכוניות בדרכים היא סדרת הנפשה שהופקה במקור עבור דיסני+.
הסדרה שודרה ב-8 בספטמבר 2022.
מטור ואור הרפאים הוא סרט הנפשה קצר שהופק על ידי פיקסאר עבור ה-DVD של הסרט מכוניות ב-2006. הסרט יצא לאור יחד עם ה-DVD ב-25 באוקטובר 2006 באוסטרליה ובארצות הברית ב-7 בנובמבר 2006. הסרט עוסק במטור שנרדף אחר אור כחול.
colspan="2" | סיכום הכנסות סדרת הסרטים המקורית
סרט אתר Rotten Tomatoes אתר Metacritic מכוניות 74% 73% מכוניות 2 39% 57% מכוניות 3 69% 58% סיכום דירוגים לממוצע 61% 63%
סרט אתר Rotten Tomatoes אתר Metacritic מטוסים 25% 39% מטוסים 2: לוחמי האש 44% 48% סיכום דירוגים לממוצע 34.5% 43.5%
הסרט הועמד לפרסים רבים וזכה בכמה וכמה.
הנהלת אתר Rotten Tomatoes דירגה אותו כסרט הטוב ביותר של שנת 2006. רנדי ניומן הועמד לפרס אוסקר לשיר המקורי הטוב ביותר עם השיר "העיירה שלנו" שכתב והלחין לסרט.
הסרט הועמד לפרס אוסקר לסרט המונפש הטוב ביותר אך הפסיד לתזיזו ת'רגליים.
הסרט זכה בפרס גלובוס הזהב לסרט המונפש הטוב ביותר.
הסרט זכה בפרס אנני לסרט הטוב ביותר, הפרס החשוב ביותר בתחום ההנפשה.
ב-2007 נחנכו אטרקציות חדשות המבוססות על הסרט בדיסנילנד פריז וב-2012 נחנכה ארץ חדשה בהרפתקה הקליפורנית של דיסני המבוססת על הסרטים המקוריים.
ארץ המכוניות ארץ המכוניות''' זוהי ארץ הממוקמת בהרפתקה הקליפורנית של דיסני שבקליפורניה הבנויה על שטח של 12 דונמים.
הארץ היא העתק של העיירה מהסרטים המקוריים, עמק ראדיטור.
עלות הקמת הארץ הייתה $200,000,000 מה שהופך את הארץ לאחת מן היקרות ביותר שדיסני הקימו אי פעם.
הארץ נפתחה ב-15 ביוני 2012, היום בו סיימו לשדרג את "ההרפתקה הקליפורנית של דיסני" ונפתח גם "רחוב בואנה ויסטה".
מכונית השנה באירופה הוא פרס המחולק מדי שנה מאז שנת 1964 על ידי מגוון מגזיני רכב מכל רחבי אירופה.
הזוכה נבחרת על ידי כתבי רכב בהצבעה.
לכל מדינה ניתן ייצוג יחסי בהתאם לגודל שוק ותעשיית הרכב שבה.
בתחרות אין משמעות לקטגוריה אליה משתייכים הרכבים - כל שנה מוכרז רכב אחד כזוכה.
יצרני רכבים רואים חשיבות גדולה בפרס זה.
בתחרות יכולים להשתתף רק דגמים חדשים שיצאו לשוק במהלך 12 החודשים שקדמו לתחרות.
התחרות לא מוגבלת רק ליצרנים אירופים, אבל ההשתתפות מותנית בכך שהרכב מוצע למכירה לפחות ב-5 מדינות שונות באירופה ומכר לפחות 5,000 יחידות בשנה האחרונה.
הרכבים המועמדים נבחנים על פי מספר קריטריונים: עיצוב, נוחות, בטיחות, חסכנות, אחזקה, ביצועים, פונקציונליות, שביעות רצון של נהגים, מחיר ועמידה בתקני איכות הסביבה.
גם חדשנות טכנולוגית ויחס עלות-תועלת מהווים גורמים חשובים.
בשלב הראשון של התחרות מתקיימת הצבעה רגילה, בה נבחרים 7 הרכבים שזכו לניקוד הגבוה ביותר.
בשלב הגמר מקבל כל שופט 25 נקודות, אותן הוא מחלק בין הדגמים המועמדים.
להצבעה יש מספר מגבלות: יש לתת ניקוד לפחות ל-5 מ-7 מכוניות, מספר הנקודות המקסימלי שניתן להעניק לרכב הוא 10 נקודות ואין אפשרות לדרג יותר מרכב אחד במקום הראשון.
ההצבעה גלויה, וכל אחד מהשופטים מפרסם את הצבעתו, בתוספת נימוק לאופן החלוקה.
תחת כללים אלו, פיזור הנקודות שנוצר בין הדגמים הוא רחב מאוד.
בשנת 1988 זכתה בתואר פז'ו 405 בפער של 212 נקודות מהסיטרואן AX, שהגיעה למקום השני - הפער הגדול ביותר בתולדות התחרות.
פולקסווגן גולף זכתה באותו פער של נקודות בשנת 2013.
בשנת 2011 זכתה בתואר ניסאן ליף - המכונית החשמלית הראשונה שזוכה בתואר.
מכונית השנה בעולם הוא פרס המוענק מדי שנה מאז שנת 2005. הפרס נקבע על ידי חבר שופטים המורכב מ-48 עיתונאי רכב המגיעים מ-22 מדינות ברחבי העולם.
על מנת להשתתף בתחרות על הרכב להמכר בלפחות 5 מדינות שונות, כאשר ב-2 מתוכן הוא נמכר לפני ה-1 בינואר באותה שנה.
בשנת 2005 הוענק הפרס רק בקטגוריית "מכונית השנה".
החל משנת 2006 הוענק הפרס גם בקטגוריות "הרכב המעוצב", "הרכב הירוק" ו"רכב הביצועים".
בשנת 2014 נוספה קטגורית "רכב היוקרה".
מאז שנת 2006 טקס הכרזת המועמדים הסופיים ובחירת המנצחים בכל קטגוריה מתקיים במסגרת תערוכת הרכב הבינלאומית של ניו יורק, המתקיימת בכל שנה בסוף מרץ - תחילת אפריל.
בשנת 2011 זכתה בתואר ניסאן ליף, שזכתה במקביל גם בתואר "מכונית השנה באירופה".
בשנת 2013 הייתה זאת פולקסווגן גולף שזכתה בתואר העולמי והאירופאי.
הייתה זאת הזכייה השנייה של הגולף, שזכתה בתואר גם בשנת 2009. הרכב בעל הזכיות הרבות ביותר הוא האאודי R8, שזכה פעמיים בתואר "רכב הביצועים של השנה" (2008, 2010) ופעם נוספת בתואר "הרכב המעוצב של השנה" (2008).
בשנת 2016 זכתה מאזדה MX-5 בתואר "מכונית השנה" וגם "הרכב המעוצב של השנה", בכך הפכה מאזדה להיות הראשונה שזוכה בשני תארים שונים באותה השנה.
רשימת המנצחים לפי קטגוריה ושנה
הרכב המודגש בכל קטגוריה הוא הזוכה הסופי
שנהרכב השנה בעולםרכב הביצועיםהרכב הירוקהרכב המעוצברכב היוקרההרכב העירוני2005אאודי A6
פורשה קאיימן Sפורשה קאיימן S
פורשה 911 טורבומרצדס בנץ E320 בלוטק
פולקסווגן פולו GTI בלומושייןאאודי TT
פולקסווגן פאסאט 1.9 TDIאאודי R8
ב.מ.וו סדרה 5פרארי 458 איטליה
מקלארן MP4-12Cמרצדס בנץ S250 CDI בלואפישנסי
פז'ו 3008 היברידרינג' רובר איווק
סובארו BRZ/טויוטה GT86 GT86 פורשה בוקסטר/פורשה קאיימן
פרארי F12 ברלינטהטסלה מודל S
וולוו V60 היבריד פלאג-איןיגואר F-Type
מרצדס-בנץ C-קלאסמרצדס בנץ S קלאס קופה
ריינג' רובר בלאק LWB2016מאזדה MX-5
הונדה סיוויק R ניסאן ליף
קרייזלר פסיפיקה ריינג' רובר וילאר
סוזוקי סוויפט 2019 יגואר I-פייס
מרצדס AMG GT 4 דלתות קופה יגואר I-פייס
ב.מ.וו סדרה 8 סוזוקי ג'ימי
קיה סול 2020 קיה טליורייד
פורשה 718 ספיידר/קיימן GT4 מאזדה 3
מרצדס-בנץ EQC קיה סול EV
פולקסווגן טי קרוס 2021 פולקסווגן ID.4
טויוטה יאריס פורשה 911 טורבו
טויוטה GR יאריס לנד רובר דפנדר
לנד רובר דפנדר הונדה e
הונדה ג'אז 2022 יונדאי איוניק 5
פורד מוסטנג מאך-אי אאודי אי-טרון GT
טויוטה GT86/סובארו BRZ אאודי אי-טרון GT
מכונית השנה בצפון אמריקה הוא פרס הניתן מדי שנה בשתי קטגוריות: "מכונית השנה" ו"משאית השנה" מאז שנת 1989. ההחלטה על הפרס ניתנת על ידי חבר שופטים המורכב מעיתונאי רכב מארצות הברית וקנדה.
ההכרזה על הזוכים בפרס נעשית במהלך תערוכת הרכב של דטרויט המתקיימת בחודש ינואר.
הרכבים המועמדים לפרס הם דגמים חדשים או דגמים שעברו שינוי משמעותי במהלך השנה האחרונה.
מתוך כל המועמדות האפשרית נבחרות לבסוף 10 מכוניות ו-12 משאיות.
הצבעת השופטים מבוצעת ב-2 שלבים: בשלב הראשון כל שופט מקבל 50 נקודות המתחלקות בצורה שווה בין קטגוריית הרכבים לקטגוריית המשאיות.
כל שופט מחלק את הנקודות בין המועמדות על רצונו, כאשר סכום הנקודות המקסימלי שניתן לתת לרכב עומד על 10 נקודות.
כל שופט רשאי לתת את הציון המקסימלי לרכב אחד בלבד בכל קטגוריה.
3 המכוניות והמשאיות הזוכות למספר הנקודות המצטבר הגבוה ביותר עולות לשלב הגמר.
בשלב הגמר מקבל כל שופט 10 נקודות לכל קטגוריה - השופט יכול לבחור לחלק את הנקודות בין המועמדות או לתת את כל הנקודות למועמדת אחת.
רשימת המועמדות והזכיות לפי שנה וקטגוריה
בכל קטגוריה מופיעים שלושת הדגמים שהגיעו לגמר.
הדגם המודגש הוא הזוכה בכל קטגוריה.
שנהרכב השנה משאית השנה SUV השנה1994מרצדס-בנץ C-קלאס
פולקסווגן חיפושית חדשהג'יפ גרנד צ'ירוקי
מרצדס בנץ ML320 בלוטק2010פורד פיוז'ו היבריד
ניסאן טיטאן קרייזלר פסיפיקה2018הונדה אקורד
פורד אקספדישן וולוו XC602019 ג'נסיס G70דודג' ראם 1500 יונדאי קונה
הערה: כלי הרכב שמועמדים או זוכים בתואר משאית השנה, אינם משאיות בכלל אלא בעיקר טנדרים, מסחריות ורכבי SUV.
הם מגיעים לקטגוריה זו, מאחר שכלי רכב אלו מוכרים על פי החוק בארצות הברית כ-"Light truck", כלומר כמשאיות קלות.
מכוניות 3 הוא סרט אנימציה שיצא לאקרנים ב-16 ביוני 2017. הסרט הופק על ידי פיקסאר ודיסני ומהווה סרט שלישי בזיכיון מכוניות" במאי הסרט הוא בריאן פי.
חמש שנים לאחר שהתחרה בגרנד פרי העולמי, ספידי מקווין, שכבר זכה חמש פעמים בגביע הבוכנה, מוצא את עצמו בצל המתחרה ג'קסון סטורם, טירון שהוא הראשון בדור חדש של מכוניות מרוץ המצוידות בטכנולוגיה מתקדמת לשיפור מהירותן וביצועיהן.
כשסטורם ממשיך ברצף ניצחונות לאורך העונה, מרבית הוותיקים בתחום המרוצים פורשים או מפוטרים על ידי נותני החסות שלהם לטובת מתחרים צעירים יותר מהדור הבא.
במרוץ האחרון של העונה בלוס אנג'לס ספידי מקווין מצליח להשיג את המקום הראשון לזמן קצר אך מתחיל לאבד גובה לאחר שסטורם ושאר מתחרי הדור הבא עוקפים אותו.
הוא מנסה נואשות להישאר בתחרות, אך מאבד שליטה ומתהפך לאחר שפוגע בקיר החיצוני, נותר עם פציעה חמורה שמונעת ממנו להמשיך במרוצים.
ארבעה חודשים לאחר מכן, ספידי מחלים מהפציעה ומחליט שהוא ממשיך להתחרות.
הוא מתקשר לנותני החסות שלו, ראסטי ודאסטי, שמגלים לו שהם מכרו את ראסט-איז לעסקן עשיר בשם סטרלינג.
סטרלינג ממנה את ספידי לאימונים במרכז המרוצים של ראסט-איז בהדרכתה של קרוז רמירז, אך הוא מתקשה להסתגל לשיטות האימון המודרניות.
לאחר שספידי פוגע בטעות בסימולטור האימונים, סטרלינג מנסה להכריח אותו לפרוש.
נחוש להמשיך במרוצים, ספידי מציע שאם ינצח במרוץ פלורידה 500 הקרוב, הוא יוכל להחליט אם הוא ממשיך במרוצים; אחרת, הוא יפרוש מיד.
סטרלינג מסכים לעסקה בחוסר רצון, אך בתנאי שקרוז תצטרף אליו.
שיטות האימון הלא קונבנציונליות של קרוז וחוסר הניסיון שלה במרוצים אמיתיים מתסכלים את ספידי כשהם מנסים לשפר את מהירות השיא שלו בחוף פיירבול.
כשספידי מחליט להתאמן במסלול ת'אנדר הולו, הם מגלים שהמקום משמש לתחרות הריסה בסגנון דמולישן דרבי בשם "השמיניות המטורפות" ונאלצים להשתתף, ובמהלכה קרוז זוכה בטעות ומגלה אותו לציבור.
ספידי כועס עליה, שובר בטעות את הגביע שלה, והיא מגלה שתמיד חלמה להיות נהגת מרוצים אך מעולם לא הייתה בטוחה מספיק כדי להשתתף בתחרות.
בעקבות כך, היא מתפטרת מתפקידה כמאמנת של ספידי וחוזרת למרכז האימונים.
בתחושת אשמה וללא אפשרויות אחרות, ספידי מתקשר לחברו מייטר לקבלת עצה, והוא מציע לו למצוא את המנטור של דוק הדסון, סמוקי, בעיירת הולדתו תומסוויל בג'ורג'יה.
ספידי משיג את קרוז ומצליח לשכנע אותה להצטרף אליו שוב.
בתומסוויל הם פוגשים את סמוקי, שמגלה שלמרות שדוק מעולם לא חזר להתחרות, הוא מצא אושר חדש באימון של ספידי.
לאחר שספידי מקבל את העובדה שהוא כבר לא מהיר כמו סטורם, סמוקי וחבריו הוותיקים של דוק, לואיז "ברנסטורמר" נאש, ריבר סקוט וג'וניור "מידנייט" מון, עוזרים לו ללמוד טכניקות חדשות כדי להתמודד עם החיסרון במהירות, תוך שימוש בקרוז כשותפת אימון.
לאחר ניסיונות רבים, ספידי מצליח לעקוף את קרוז באימון האחרון, אך היא עוקפת אותו בחזרה, מה שגורם לו להיזכר ברגע שבו סטורם עקף אותו לפני התאונה ומערער את ביטחונו.
במרוץ פלורידה 500, ספידי מתחיל מאחור אך, בעזרת סמוקי בצוות הפיט, מצליח להתקדם לאט לאט במקומות.
סטרלינג, שעדיין מאמין שספידי לא יוכל לנצח, מורה לקרוז לחזור למרכז האימונים כדי להכין מתחרה חדש למרוץ הבא, למרות שהיא מעוניינת להישאר.
לאחר שהוא שומע את השיחה ברדיו ונזכר בחלומה של קרוז להתחרות, ספידי נמנע מהתנגשות המונית ומורה לצוות להכין את קרוז שתיכנס במקומו במרוץ, מה שנותן לה הזדמנות שנייה להפוך לנהגת מרוצים.
למרות ההיסוס בהתחלה, קרוז מתחילה לעקוף מתחרה אחר מתחרה, בזכות ההדרכה של ספידי מהפיט.
בסופו של דבר היא מגיעה ממש מאחורי סטורם.
סטורם, המרגיש מאוים, מנסה להרתיע את קרוז ואפילו דוחף אותה אל הקיר בהקפה האחרונה.
באמצעות תרגיל ישן של דוק הדסון, קרוז מצליחה להתהפך מעל סטורם, עוקפת אותו וזוכה במרוץ.
לאחר הניצחון, סטרלינג מציע לקרוז תפקיד בצוות שלו, אך היא מעדיפה הצעה נגדית מבעליה של דינוקו, טקס דינוקו.
מכיוון שגם ספידי וגם קרוז היו עם מספר 95, ספידי הופך למנצח משותף של המרוץ ומתחמק מהעסקה עם סטרלינג.
בחזרה לרדיאטור ספרינגס, ספידי מגלה שטקס רכש את ראסט-איז מסטרלינג.
עכשיו, כשהוא צבוע בצבעי המרוץ של דוק, ספידי מחליט להמשיך במרוצים אך לאמן את קרוז לעונת המרוצים הקרובה.
מכוניות במבי הוא דגם של מכונית מיקרו, בעל 3 גלגלים, (תלת אופן), מושב לנהג בלבד, עשוי פיברגלס המיועד לנוסע בודד.
הדגם יוצר בבריטניה בשנת 1984 בכמויות קטנות, על ידי חברת "Bamby Cars Ltd" ועוצב על ידי Alan Evans.
הכניסה לדגם באמצעות דלת בודדת.
מכוניות ברקלי בע"מ הייתה חברה בריטית לייצור מכוניות ספורט קבריולה, קומפקטיות, 2 מושבים, אשר ברובם היו מכוניות מיקרו בנויות מפיברגלס.
חברת "מכוניות ברקלי בע"מ" פעלה מהעיר ביגלסווייד (Biggleswade) ממחוז בדפורדשייר, במזרח אנגליה.
המנועים היו בנפח 322 סמ"ק עד 692 סמ"ק אשר נלקחו מיצרני אופנועים, (מנוע הנעה קדמית), מנועים גדולים יותר (לדגם ברקלי בנדיט) נלקחו מחברת פורד, מדגם פורד אנגליה (דגם 105E).
החברה פעלה בין השנים 1956–1960, בזכות שיתוף פעולה בין מעצב הרכב לורנס "לורי" בונד (Lawrie Bond) ומנהל חברת "מכוניות ברקלי בע"מ" צ'ארלס פאנטר (Charles Panter).
בסוף 1960 הכריזה חברת "מכוניות ברקלי בע"מ" על הליך פירוק .
הדגם הראשון אשר ייצרה החברה היה ברקלי ספורט SA322. בספטמבר 1959 התחילה החברה לייצר את דגם הברקלי T60 בתצורת תלת אופן.
דגמי המכוניות אשר ייצרה "חברת ברקלי בע"מ"
מכונה חסרת תועלת (גם: מכונת "אל תיגע בי", "תעזוב אותי בשקט" או מכונה ביישנית, באנגלית: Useless machine או Leave me alone machine) היא מכשיר שיש לו פונקציה אך אין לו מטרה ישירה.
לעיתים מטרת המכונה היא להיות תרגיל פילוסופי, בכך שהיא יוצרת פרדוקס.
הפרדוקס הוא שההגדרה של מכונה היא "התקן מורכב שצורך, מעביר או משנה אנרגיה על מנת לבצע משימה או עבודה מסוימת" ובמקרה זה, המשימה שאותה מכונה מבצעת, היא לא לבצע משימה או עבודה ובכך היא אינה מכונה.
לעיתים מטרת המכונה היא להיות בדיחה אינטלקטואלית.
מכשירים אשר אין להם שום פונקציה אינם מכונה חסרת תועלת, כי למכונה כזו יש פונקציה.
כמו כן מכשירים שאינם תקינים אינם נחשבים "מכונות חסרות תועלת", כי ניתן לתקן אותם.
"המכונות חסרות התועלת" הידועות ביותר הן אלה בהשראת עיצובו של מרווין מינסקי, כאשר תפקידה היחיד של המכונה הוא לכבות את עצמה על ידי הפעלת מתג "כיבוי" משלה.
הממציא והמעצב האיטלקי ברונו מונארי החל לבנות "מכונות חסרות תועלת" (באיטלקית: Macchine inutili) בשנות ה-30 של המאה ה-20.
הגרסה של המכונה חסרת התועלת שהפכה פופולרית היא תיבה עם מתג פשוט שלחיצה על "הפעל", גורמת להופעה של יד או מנוף מתוך התיבה שמכבה את המכונה לפני שהיד נעלמת בתוך התיבה מחדש.
גרסה זו כנראה הומצאה על ידי הפרופסור והחלוץ בתחום הבינה מלאכותית מרווין מינסקי מאוניברסיטת MIT, בתקופה שהיה סטודנט לתואר מתקדם וביקר במעבדות בל בשנת 1952.
מינסקי כינה את המצאתו "המכונה האולטימטיבית", אך שם זה של המונח לא תפס.
המנטור של מינסקי במעבדות בל, חלוץ תורת האינפורמציה קלוד שאנון (לימים גם פרופסור ב-MIT), הכין גרסאות משלו למכונה.
הוא השאיר גרסה אחת על שולחנו, ומחבר המדע הבדיוני ארתור סי.
בהמשך כתב קלארק, "יש משהו מרושע שלא ניתן לתאר במילים במכונה שלא עושה כלום – ממש כלום – חוץ מלכבות את עצמה", והוא הוקסם מהמושג.
בשנות ה-60 בנתה יצרנית צעצועים בשם "קפטן ושות'" "מפלצת בתוך הקופסה השחורה", ובה יד מכנית שהגיחה מתוך קופסה שחורה פשוטה מפלסטיק והפכה מפסק בשביל לכבות את עצמה.
גרסה זו אולי הושפעה בחלקה מדמותו של "דבר", היד המפורקת שהוצגה במשפחת אדמס.
גם גרסאות אחרות של המכונה הופקו.
גרסאות עשה זאת בעצמך של המכונה חסרת התועלת (לעיתים מודרניזציה עם בקרות מעבד) הוצגו במספר סרטוני רשת והיוו השראה למכונות מורכבות יותר המסוגלות להזיז או שמשתמשות ביותר מתג אחד.
ישנם מספר מכשירים מלאים או ערכות המוצעות למכירה.
בפרק השלישי של העונה השלישית של סדרת הטלוויזיה "פארגו", "חוק אי הסתירה", מופיעה מכונה חסרת תועלת, ובאותו פרק, בסיפור בתוך הסיפור, קיים האנדרואיד בשם "MNSKY" על שמו של מרווין מינסקי.
מכוניות עידן פְּלִיז היה מונח אמריקאי להגדרה של תקופה מוקדמת של ייצור הרכב, על שם שימוש נרחב באבזרי הפליז הבולטים ששימשו בתקופה זו לחלקים כמו אורות ורדיאטורים, בדרך כלל בין השנים 1905–1914 ותחילת מלחמת העולם הראשונה
פליז היא סגסוגת המורכבת מהיסודות נחושת ואבץ.
במקומות אחרים בעולם, תקופה זו תיחשב על ידי חובבי מכוניות עתיקות כמורכבות מהתקופות הוותיקות ("Veteran Era" לפני 1904), ותקופות אדוארדיאניות, אם כי מונחים אלה ממש אינם משמעותיים מחוץ לאימפריה הבריטית לשעבר.
כלי רכב אלה נקראו לעיתים קרובות כירכרות ללא סוסים.
מועדון הכרכרות חסר הסוסים באמריקה (HCCA) מגדיר עידן זה של כלי רכב חלוצי מנוע גז, מנוע קיטור ומנוע חשמלי שנבנה או יוצר לפני ינואר 1916.
מערכת זו הגדירה מכוניות עם מנועים קדמיים, עם הנעה אחורית, עם מנועים בעירה פנימית עם תיבת הילוכים.
בתחילה הייתה הכרכרה המונעת על גלגלים (הדומה למרכב הסוסים של לפני 1900) בשיא פריחתה, עם למעלה מ־75 יצרנים, אך הם ננטשו בהדרגה, לטובת המסלולים המתקדמים יותר, כלי רכב סגורים יותר כולל דגם הרכב הראשון ששווק באופן המוני, פורד מודל T מתוצרת פורד.
בחלקה המוקדם של תקופה זו, התקדם פיתוח מכוניות הקיטור, מה שהפך את מכוניות הקיטור לכלי רכב המהירים ביותר בימיהם.
גם מכוניות חשמליות החזיקו בנתח שוק לאורך כל התקופה.
הפיתוח של טכנולוגיית הרכב היה מהיר, בין היתר בגלל מאות יצרניות קטנות שהתחרו להשיג את תשומת הלב בעולם.
התפתחויות עיקריות כללו את מערכת ההצתה החשמלית (באמצעות מנוע דינמי על דגם ארנולד בשנת 1898, אף שרוברט בוש , בשנת 1903, נוטה לקבל את הקרדיט), מתלים עצמאיים (שהוגשו למעשה על ידי בולי בשנת 1873), וארבעה בלמים שהותקנו לבלום הגלגלים (על ידי חברת ארול-ג'ונסטון מסקוטלנד בשנת 1909).
קפיצי עלים היו בשימוש נרחב במתלים, אם כי מערכות רבות אחרות עדיין היו בשימוש.
הילוכים ובקרות מצערת אומצו באופן נרחב, מה שמאפשר מגוון מהירויות שיוט, אם כי בדרך כלל לרכבים עדיין היו הגדרות מהירות נפרדות, ולא המערכת המשתנה לאין ערוך המוכרת במכוניות של תקופות מאוחרות יותר.
זכוכית בטיחות הופיעה לראשונה, וגם נרשם עליה פטנט על ידי ג'ון ווד באנגליה בשנת 1905, אך תהפוך לציוד סטנדרטי רק בשנת 1926 בפיתוחו של דגם ריקנבקר .
פלדת זווית השתלטה על עץ משוריין כחומר המסגרת הנבחר, ובשנת 1912, "Hupp Motor Car Company" היה חלוץ השימוש בגופי פלדה, ויצרנית הרכב דודג' שהצטרפה בשנת 1914.
מכונה לשטיפת רצפות היא כלי מכני אוטומטי המיועד לניקיון של שטחים נרחבים יחסית, אשר נמצא בשימוש כאשר שטיפה מסורתית יותר, באמצעות דלי וסמרטוט, נהיית קשה למדי ודורשת צוות פועלים ומשאבים רבים.
המכונה מגיעה ברמות שונות ובצורות שונות של מיכון, בין אם רק סמרטוט או רק מברשת, התזת מים או שואב אבק וכן בשילוב בין האפשרויות.
עד העשור השני של המאה ה-21 המכונות היו נהוגות או מופעלות על ידי המפעיל שלהן, או כאלו שניתן להוליך אותן וללכת מאחוריהן.
עם התפתחות הרובוטיקה ישנן מכונות שטיפה רובוטיות המבוססות על ראייה ממוחשבת, דבר אשר נחוץ לשם מניעת נזקים למכונה ולשם בטיחות הנמצאים בדרכה.
מכוניות העל היא סדרת טלוויזיה אמריקאית דוקומנטרית של נשיונל ג'יאוגרפיק, שעלתה לשידור ב-17 בפברואר 2020.
כל פרק בסדרה מתמקד על מכונית-על אחרת ממגוון יצרניות רכב, והעלילה מתמקדת בבניית וייצור המכונית ובמאחורי הקלעים, כדי לחשוף את הסודות ההנדסיים החבויים והמפתחות להצלחתה של כל מכונית:
אסטון מרטין, אחת מיצרניות הרכב העצמאיות האחרונות, מנסה לפתח מכונית-דגל חדשה שתשאיר את המותג במירוץ יצרניות מכוניות העל, ומשיקה את האסטון מרטין DBS סופרלג'רה.
פרארי האיטלקית רוצה להיות שוב בפסגה, ולשם כך היא זקוקה למכונית גראן טוריסמו חדשה ורב-תכליתית.
היא מפתחת את הפרארי פורטופינו, שתנסה לצלוח את האתגר של החלפת הפרארי קליפורניה, המכונית המצליחה ביותר של המותג.
בנטלי הבריטית עובדת על הדור השלישי של הדגם בנטלי קונטיננטל GT, שמיוצר כבר מ-2003, וכעת יש להדביק את הפער עם המתחרות ולהתאים לדור החדש.
יצרנית הרכב למבורגיני האיטלקית משדרגת את הדגם למבורגיני אוונטאדור לדגם שככל הנראה יהיה האחרון עם מנוע V12 לא חשמלי, תוך שהיא מנסה שהשדרוג יהיה פורץ דרך.
פגאני אוטומובילי האיטלקית מייצרת את הפגאני הואיירה רודסטר, כשהתכנון הוא ליצור מאה יחידות בלבד מהדגם.
החברה מנסה ליצור מכונית שתהפוך ליצירת מופת חיצונית, אך תשמור על יכולת ביצועים גבוהה.
פורשה הגרמנית מייצרת את הדגם פורשה טייקאן, שיהפוך בעתיד לדגם השלישי הנמכר ביותר בתולדות היצרנית.
זו המכונית החשמלית הראשונה שתוכננה ומיוצרת על ידי פורשה.
באתר IMDb דורגה הסדרה ב-7.3 כוכבים, בהתבסס על 39 ביקורות.
מכונית בטיחות היא מכונית בענפי הספורט המוטורי המגבילה את המהירות של המתחרים במסלול המרוצים כאשר לא ניתן להתחרות על המסלול במהירות המרבית, בעיקר כאשר המסלול חסום בשל תאונה או בשל מזג אוויר גרוע.
מטרת מכונית הבטיחות היא לאפשר למרשלים לפנות את המסלול מחסימתו בצורה בטוחה או להמתין לתנאי מסלול נוחים יותר מבחינת מזג האוויר.
בעת הצורך, מכונית הבטיחות נכנסת למסלול לפני מוביל המרוץ, ובדרך כלל אסור למתחרים לעבור את מכונית הבטיחות או לעקוף מתחרים אחרים כאשר מכונית הבטיחות נמצאת על המסלול.
על מכונית הבטיחות לשמור על מהירות סבירה, כדי להבטיח שהצמיגים של המתחרים יישארו חמים ותחרותיים.
כאשר מכונית הבטיחות עוזבת את המסלול, המתחרים חוזרים למרוץ רגיל.
ההסתמכות הראשונה על אמצעי בטיחות זה התרחשה במהלך המרוץ הראשון של אינדיאנפוליס 500, שנערך בשנת 1911.
השימוש במכונית בטיחות משפיע על תוצאות המרוץ, מפני שכל המשתתפים במרוץ חייבים להאט, ובכך מתבטלים הפערים שהושגו לפני כן.
מכונית הבטיחות מצמצמת את הפערים והופכת את המרוץ לצמוד יותר, גם מפני שבחלק מענפי הספורט לקבוצות מותר להיכנס לפיט סטופ כדי לבצע תיקונים שונים ולהחליף גלגלים, מה שמאפשר להן להתחרות ברמה גבוהה יותר לאחר מכן.
באליפות הפורמולה 1, אם תאונה או מזג אוויר סגרירי (בדרך כלל גשם כבד) מונעים מהמרוץ הרגיל להמשיך בבטחה, מנהל המרוץ יקרא ל"מכונית בטיחות".
משנת 2007, כל מכוניות הפורמולה 1 חייבות להיות עם נוריות או צגים המותאמים להגה, שבהם נדלקת נורית לד צהובה כאשר מכונית הבטיחות נכנסת למסלול.
כשמכונית הבטיחות תהיה מוכנה לעזוב את המסלול, היא תכבה את האורות הכתומים שלה כדי לציין שהיא יוצאת בסוף ההקפה.
הנהגים חייבים להמשיך בנסיעה האיטית עד שאורות ירוקים ודגלים מתאימים יציינו שהם יכולים להתחרות שוב.
נהג מכונית הבטיחות הקבוע בפורמולה 1 הוא ברנד מאילנדר.
מכונית בטיחותית וירטואלית (VSC) היא מערכת ממוחשבת האוכפת את הגבלת המהירות בקטע הייעודי של המסלול כאשר המצב לא מצריך שימוש במכונית בטיחות פיזית.
ההודעה על מכונית הבטיחות הווירטואלית נשלחת לכל הנהגים, ומערכת ה-VSC נחשבת לחלופה יעילה ובטוחה יותר מהפיזית, שכן היא ממזערת את ההפרעה למרוץ ומפחיתה את הסיכון להתרחשות תקריות נוספות.
בעת השימוש במכונית בטיחות, או במכונית בטיחות וירטואלית, נעשה שימוש בדגלי מרוץ שונים כדי להסב את תשומת לב המתחרים אליה:
שימוש בדגל הצהוב אוסר על הנהגים לבצע עקיפה כל עוד לא מונף דגל ירוק, המבטל את תוקפו של הדגל הצהוב.
מכוניות בדרכים היא סדרת טלוויזיה אמריקאית בהנפשה ממוחשבת, אשר מבוססת על הזיכיון "מכוניות" של פיקסאר.
הסדרה הופקה עבור שירות הסטרימינג דיסני+, כאשר היא הוכרזה לראשונה בדצמבר 2020, במהלך יום המשקיעים של דיסני.
עלילת הסדרה מתרחשת לאחר אירועי הסרט "מכוניות 3" (2017), והיא עוקבת אחר ספידי מקווין (במקור: אוון וילסון, בעברית: יובל סגל) ומטור (במקור: לארי איש הכבלים, בעברית: צביקה פורמן) כשהם יוצאים למסע כביש כדי להשתתף בחתונה של אחותו של מטור, תוך כדי ביקור במקומות ובדמויות שונות לאורך הדרך.
הסדרה נכתבה על ידי סטיב פרסל והופקה על ידי מארק סונדהיימר.
סונדהיימר אמר שהבמאים עבדו יחד כדי לשמור על המשכיות בתוך הסדרה.
הסדרה הופצה במלואה בשירות הסטרימינג דיסני+ ב-8 בספטמבר 2022, במסגרת יום דיסני+.
בישראל היא גם שודרה בערוץ דיסני החל מ-10 בדצמבר 2023. הסדרה זכתה לביקורות חיוביות על הביצועים הווקאליים, המסרים, ההומור, המודלים לחיקוי וההומאז' לתרבות הפופ.
הסדרה תשודר שוב בערוץ דיסני החל מ-29 בדצמבר 2024 לכבוד חנוכה.
כמה שנים לאחר אירועי מכוניות 3 (2017), ספידי מקווין ומטר יוצאים למסע חוצה קאנטרי ברחבי ארצות הברית כדי להשתתף בחתונה של אחותו של מטור, מאטו.
בדרך הם נתקלים במקומות שונים ובדמויות ישנות וחדשות.
בימוי הדיבוב נעשה על ידי תומר שביט וההפקה של הדיבוב נעשה על ידי ענבר שטגר עזרא.
שם הדמותמדבב/ת באנגליתמדבב/ת בעבריתספידי מקוויןאוון וילסוןיובל סגלמטורלארי איש הכבליםצביקה פורמןאייביקווינטה ברונסוןאלונה אלכסנדרסאליבוני האנטמונה מורפילמורלויד שרערן מורפלוג'ניפר לואיסענת ניבלואיג'יטוני שלהובשמחה ברבירוגואידוגידו קווארוניתומר שביטרמוןבוני האנטאסף פריינטאבלה קדברהלא ידועלורן סבירמפיקהשירלי לילומאטודיינה פאוולקרוז רמירזכריסטלה אלונזוספיר דרמוןדמויות שונותלא ידועאלי לולאיאורי זלצמןרונה בקרמן
מדבב/תביצועאלי לולאישיר פתיחהאלונה אלכסנדרשירהגילן שחףעינת אזולאיאסנת גולןתרגום שיריםתומר שביטניהול מוזיקלי
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון198 בספטמבר 202210 בדצמבר 202314 בדצמבר 2023
מספר הפרק בסדרהמספר הפרק בעונהשם הפרק בעבריתשם הפרק באנגליתתאריך שידור מקורי תאריך שידור בישראל 11דינו פארקDino Park8 בספטמבר 202210 בדצמבר 202322להדליק אורותLights Out33קדחת המלחSalt Fever11 בדצמבר 202344האגדהThe Legend55ההצגה מתחילהShow Time12 בדצמבר 202366משאיותTrucks77סרט רעB-Movie13 בדצמבר 202388רועמי הדרךRoad Rumblers99עד החתונהGettin' Hitched14 בדצמבר 2023
לדברי סונדהיימר, הבמאים עבדו יחד כדי לשמור על המשכיות בתוך הסדרה.
ב-12 בנובמבר 2021, הוכרז שהסדרה תיקרא "מכוניות בדרכים".
ההפקה של הסדרה התקיימה במשך 15 חודשים.
יוצרי הסרט רצו סדרה קצרה כי הם הרגישו שזו הדרך הטובה ביותר לחקור את הקונספט של טיול בכביש, ובמקביל לחקור את מערכת היחסים בין ספידי למטור, מכיוון שהמפיקים הרגישו שלדמויות חסר זמן מסך ביחד.
כל פרק מציג טון וז'אנר שונים.
הקונספט לסדרה הוצע על ידי פרסל כשהמפיקים עשו סיעור מוחות על רעיונות, לאחר שקיבלו השראה ממסע ילדות שערך עם משפחתו; הוא רצה לחקור כיצד ספידי ומטור מגיבים למציאת עצמם בתרחישים שונים.
לפי פרסל, הסיפור של כל פרק הוכרע מתוך תרחיש בסיסי, שלאחריו הציגו יוצרי הסרט מושגים שמתאימים לעולם המכוניות ולא נחקרו קודם לכן.
המושגים לפרקים כוללים סיפורים בהשראת סרטים כמו מקס הזועם והזוהר.
ליחסיו של מטור עם אחותו, מאטו, שאב פודסטה השראה מיחסיו עם אחיותיו.
ב-12 בנובמבר 2021, הוכרז כי אוון וילסון ולארי יחזרו על תפקידם כספידי מקווין ומטור.
לפי הבמאי בריאן פי, לארי ווילסון הורשו לספק הצעות בזמן הקלטת השורות שלהם.
אחד הפרקים מציג רצף פלאשבק לעידן הפרהיסטורי.
לצורך הפלאשבק, אנימטורים קיבלו השראה מעבודתו של אנימטור הסטופ-מושן ריי האריהאוזן, שסרטיו צפה פרסל בילדותו.
הן עבור תנועת הדינוזאורים והן כאשר עמיתיהם הפרהיסטוריים של ספידי ומטור נבחרים על ידי הדינוזאורים, אנימטורים ביטלו את טשטוש התנועה, שבו הם כן השתמשו במשך שאר הרצף, כדי לשקף את התחושה של סרטיו של האריהאוזן.
מעצב ההפקה גם שינה את התאורה כדי לעורר עוד יותר את סרטיו.
אלמנטים אחרים כגון מסגרות שונו אף הם.
לאחר שחרורו של הטריילר, התברר שג'ייק מונקו חיבר את התוצאה עבור כל תשעת הפרקים.
מונקו גם הייתה שותפה לכתיבת שיר הנושא של הסדרה לצד הבמאי בובי פודסטה, כאשר בובי המריק מבצע את השיר.
כל פרק כולל וריאציה של שיר הנושא כדי לשקף את סגנונו.
הפסקול, הכולל את הפרטיטורה של מונקו וארבעה שירים, כולל שתי גרסאות של הנושא, שוחרר ב-5 בספטמבר 2022.
מכוניות בדרכים הופצה לראשונה ב-8 בספטמבר 2022 בדיסני+, חלק מיום דיסני+ ומורכב מתשעה פרקים.
הטריילר הרשמי הופץ על ידי ערוץ היוטיוב של פיקסאר ב-1 באוגוסט 2022. כדי לקדם את יציאת הסדרה, מקדונלד'ס השיקה את מסע הפרסום שלה על ידי הכללת אחד משמונה צעצועים בחינם עם רכישת ארוחת ילדים.
מכונית אפס או מכונית פתיחה היא מכונית המשמשת במרוצי ראלי לפתיחת הכביש עבור המכוניות המתחרות.
למכונית האפס יש שתי מטרות עיקריות: להכין את קהל הצופים להופעתה של המכונית הראשונה בתחרות.
בנוסף, להזהיר את המארגנים מבעוד מועד, במידה ומתגלה בעיה במסלול המתוכנן.
המכונית נוסעת עם הספרה אפס ומכאן שמה.
בחלק ממרוצי הראלי יש יותר ממכונית אפס אחת.
המכוניות הנוספות עושות שימוש במספרים 00 ו-000. מכוניות ה-000 וה-00 נקראות לפעמים מכוניות בטיחות.
מכוניות הבטיחות נוסעות ראשונות בקצב איטי, כאשר מכונית האפס נוסעת אחרונה במהירות שקרובה למהירות תחרותית
הנהגים במכונית הם לרוב נהגים ותיקים שפרשו מהשתתפות בתחרויות.
המכוניות הן על פי רוב דגמים ישנים, שכבר אינן משמשים בתחרות.
הנהג והנוסע לובשים ציוד בטיחות מלא (קסדה, חליפת מרוצים וכו').
מכונות כמוני הוא רומן מאת הסופר האנגלי איאן מקיואן, שיצא לאור בשנת 2019. הרומן מתרחש בשנות ה-80, ובמרכזו רובוט דמוי אדם (אנדרואיד) ויחסיו עם בעליו, צ'רלי ומירנדה, הכרוכה ביצירת משולש אהבה.
כרקע לסיפורם של השלושה כולל הרומן היסטוריה חלופית שבה בריטניה הובסה במלחמת פוקלנד, אלן טיורינג עדיין חי, והאינטרנט ומכוניות אוטונומיות כבר קיימים.
צ'רלי פרנד, המספר, הוא תושב דרום לונדון בן 32, שעבד כעורך דין עד שהסתבך בעבירת מס, ומאז הוא מתפרנס ממסחר בכספו בשוק ההון.
שכנתו, מירנדה בלק, היא דוקטורנטית להיסטוריה חברתית בת 22. צ'רלי משקיע את הכסף שירש מאמו ברכישת רובוט חדשני, דמוי אנוש, אחד מסדרה של 12 רובוטים שנקראו "אדם" ו-13 שנקראו "חוה".
צ'רלי נותן למירנדה לקבוע חלק מתכונותיו של אדם.
אדם מתגלה כבעל ידע רב, והוא ממשיך לצבור עוד ידע.
הוא מזהיר את צ'רלי ממירנדה ואומר: "קיימת אפשרות שהיא שקרנית זדונית ושיטתית", אך אינו מפרט.
בטיול בפארק צ'רלי יוצר קשר עם ילד בשם מארק, ומתעמת עם הוריו, שלדעת צ'רלי מתעללים בילד.
הקשר בין צ'רלי למירנדה מתהדק, והם הופכים לזוג, והשניים ממשיכים לעמוד על טיבו של אדם.
באחד הלילות מירנדה שוכבת עם אדם.
צ'רלי רואה בכך בגידה, אך מירנדה טוענת שלעניין זה אדם אינו שונה מוויברטור.
אדם מכריז שהוא מאוהב במירנדה, והוא מביע את אהבתו בכתיבת שירי הייקו.
צ'רלי נותן לאדם להחליף אותו במסחר בשוק ההון, ואדם מצליח בכך ומרוויח הון רב, שמאפשר לצ'רלי ומירנדה לחתור לרכישת בית נאה למגוריהם.
בנוסף מוטלות על אדם מלאכות הבית.
אדם מספר לצ'רלי שמירנדה הייתה מעורבת במשפט שנערך בסולסברי, עיר הולדתה של מירנדה.
צ'רלי חוקר את מירנדה בעניין, ומתברר לו שבמשפט זה נדון צעיר בשם פיטר גורינג' לשש שנות מאסר באשמת אונס של מירנדה, אף שלטענתו המפגש ביניהם, שהיה בביתו, היה בהסכמתה.
בהמשך מספרת מירנדה לצ'רלי את הסיפור המלא: למירנדה הייתה ידידת נפש בשם מרים, בת כיתתה שהיגרה עם משפחתה מפקיסטן.
ערב אחד אנס גורינג' את מרים, שלא יכלה לשאת זאת, וכעבור זמן מה התאבדה עקב כך.
מירנדה חשה אשמה, משום שלבקשת מרים שמרה בסוד את עניין האונס, ובכך מנעה הגשת סיוע למרים.
ברצון לנקמה היא הפלילה את גורינג' בטענת שווא שאנס אותה.
כאשר גורינג' השתחרר ממאסרו לאחר שריצה חצי מהעונש שנגזר עליו, מירנדה חוששת שיבוא להרוג אותה, ובלוויית צ'רלי ואדם יוצאת להתעמת אתו.
במפגש אתו גורינג' מאשר את סיפורה של מירנדה.
אדם, שהקליט את השיחה, מתמלל אותה, ומודיע לצ'רלי ומירנדה על כוונתו למסור את העדות המלאה למשטרה, מה שיאפשר לשפוט את גורינג' על האונס של מרים, אך גם לשפוט את מירנדה על עדות השקר שנתנה.
כדי למנוע זאת, צ'רלי מכה בפטיש בראשו של אדם ומשבית אותו, אך במילותיו האחרונות אדם מגלה שכבר מסר את כל המידע למשטרה.
מירנדה נדונה לשנת מאסר, והדבר משבש את תוכניתה שהיא וצ'רלי יהיו משפחה אומנת למארק.
לאחר שחרורה מהכלא צ'רלי מוסר את "גופתו" של אדם לאלן טיורינג.
באחדים מהרומנים של איאן מקיואן ניתן תיאור ריאליסטי של התקופה שבה מתרחשת העלילה הבדיונית.
כך, למשל, ברומן "כפרה", המתרחש על רקע הנסיגה מדנקרק ומלחמת העולם השנייה, ברומן "שיעורים", הכולל תיאור אירועים היסטוריים מתקופת 70 השנים שעליה משתרע הרומן, והרומן "שבת", שעלילתו מתרחשת ב-15 בפברואר 2003, על רקע הפגנת הענק שנערכה ביום זה בלונדון.
בנוסף, המצאות אחדות שנוצרו מאוחר יותר, בהן האינטרנט, מסחר אלגוריתמי ומכוניות אוטונומיות, מוצגות כקיימות בתחילת שנות ה-80, ופיתוח תוכנה שמנצחת אלוף במשחק גו נעשה בידי טיורינג ודמיס הסביס כבר בשנת 1968.
צ'רלי מעלה במחשבותיו שלל אפשרויות להיסטוריה חלופית, אישית ועולמית:
"ההווה הוא השברירי שבצירופים הבלתי מסתברים.
הוא היה יכול להיות שונה.
כל חלק בו, או כולו, היה יכול להיות אחרת.
זה נכון לגבי דברים גדולים כקטנים.
מבקר הספרות אריק גלסנר ממעיט בחשיבותו של מרכיב ההיסטוריה האלטרנטיבית ברומן ומציין ש"ההיסטוריה האלטרנטיבית שמוצגת פה בשלל פרטים אינה יותר מתוספת בידורית מהנה לרומאן".
העיתונאי אריאל שנבל קיצוני יותר ביחסו למרכיב ההיסטוריה האלטרנטיבית ברומן:
"מקיואן היה יכול לוותר על מיקום העלילה ב־1982, וגם לפסוח על שינויים היסטוריים שביצע בספר כמו המשך חייו של אלן טיורינג, מאבות המחשוב, שבפועל מת ב־1954 אבל בספר הוא חי, נושם ובועט כמעט שלושה עשורים לאחר מכן, ולקראת סופו אף מהווה בו גורם מרכזי.
לא הייתה שום בעיה לספר את אותו הסיפור כמתרחש בימינו, או אפילו מעט קדימה בעתיד, ובכך ליצור רומן עתידני בסגנון סדרת הטלוויזיה "מראה שחורה".
אבל מקיואן בחר לגוון, והחליט כאמור לעשות זאת עם היסטוריה אלטרנטיבית.
אלא שזו מובעת בספר המשובח הזה כמעט באגביות, בלי לטלטל יותר מדי את יסודות המוכר לנו מההיסטוריה האמיתית, ונדמה כי מדובר בניסוי כלים לקראת רומן עתידי של מקיואן, שייכנס לז'אנר הזה באופן עמוק יותר.
גלית דיסטל אטבריאן ביקורתית אף היא ביחסה למרכיב ההיסטוריה האלטרנטיבית ברומן:
"העלילה מתרחשת בשנות ה–80 צמוד למלחמת פוקלנד, אבל במסגרתה מרגרט תאצ'ר חיה בעולם של מכשירים סלולריים ומכוניות אוטונומיות.
זה היה יכול להיות מרתק אם מקיואן היה מוצא לכך הנמקה בטקסט, אבל הוא לא טורח לפתח את ההשלכות של המוטיב הזה."
כיוון שאדם הוא רובוט דמוי אנוש, שהוא "האדם המלאכותי הראשון המתפקד באמת, בעל אינטליגנצייה ומראה משכנעים ויכולת תנועה ושינויי הבעה אמינים", מתבקש להעמיד אותו במבחן טיורינג, כדי לדעת עד כמה הצליחו יוצריו במלאכתם.
לראשונה העמיד צ'רלי את אדם למבחן זה כאשר לראשונה הוציא אותו מהבית והלך איתו לחנות העיתונים.
"ברחוב עברנו על פני אנשים אחדים ואיש לא נתן בְּאדם מבט שני.
לאחר ששוחחו עם האב התברר לצ'רלי שהאב חושב שצ'רלי הוא הרובוט – אדם עבר את מבחן טיורינג בהצלחה יתרה.
מכונת להנהלת חשבונות הייתה מכונה אלקטרו-מכנית ששילבה מקלדת ומדפסת פשוטה (מעין מכונת כתיבה) עם מכונת חישוב, ושימשה להנהלת חשבונות ולחישוב שכר.
מכונות הנהלת חשבונות החליפו את הנהלת החשבונות שנעשתה בעט ונייר (או במכונת חישוב ומכונת כתיבה), והיו נפוצות מתחילת המאה ה-20 ועד שנות ה-70 של המאה ה-20 אך התיישנו ויצאו משימוש עם החלפתן במחשבים.
תלושי משכורת שהוכנו באמצעות מכונה להנהלת חשבונות היו בצורת פס נייר צר וארוך שהזכיר אטרייה, ולכן כונה בישראל "".
יצרנים בולטים של מכונות להנהלת חשבונות היו החברות IBM, בורוז, NCR, אוליבטי ועוד.
אחדות מחברות אלה הפכו במרוצת השנים ליצרניות מחשבים.
מכונית הפלאים היא סדרת טלוויזיה בריטית בכיכובן של בובות.
הסדרה המספרת על טנדר בריטי מדבר, הידוע בגניחותיו, וחמישה חיות אוסטרליות שחיות ומטיילות בו.
המטיילים הכוללים את אדלייד הוולבי, סידני היען, ברוס העכביש, פרייזר עטלף הפרי ודרווין הוומבט, הם חברים במועדון התרמילאים גולאגאלונה ונמצאים במשימה לטייל בעולם.
כשהם מגלים את השיירה ליד לונדון לאחר שאבדה, המטיילים מגלים במהרה שמכונית הפלאים הוא אחד מבעלי בריתם הגדולים ביותר.
צוות דמוי מאפיה בראשות הנשר המרושע ג'יי.גי.
שיקגו, המנגן בעוגב מהמונד, מגלה את יכולת הדיבור של השיירה ומחליטים לחטוף אותה במזימה מרושעת להתעשר.
חלק מכנופיית המאפיה הזו כולל שני עורבים נבלים, שהם אחים.
רוני ורג'י ("העורבים") רודפים ללא לאות אחר הקרוואן ועוקבים אחר המטיילים במסעותיהם בניסיון לגנוב אותו, תמיד, כמובן, נכשלים כישלון חרוץ.
הווינג'ין' פום (השם הוא משחק מילים על ה"פום המבכיין", ביטוי אוסטרלי המשמש להתייחס לאדם ממוצא בריטי שמתלונן ללא הרף על דברים שהוא צריך להתמודד איתם) מפורסם לא רק בזכות דיבורו אלא גם בזכות טיסה, דבר שקורה מספר פרקים לאחר חטיפה על ידי העורבים.
סדרת הטלוויזיה, שנכתבה על ידי ריצ'רד קרפנטר, נראית כמכוונת לבני נוער, בעוד שהיא למעשה מכילה כמה דיאלוגים מרשימים שמשדרים מדי פעם דקירה מסוימת, מה שהופך אותה לדומה ברוחה לסדרת הטלוויזיה של משפחת סימפסון.
הסדרה סובבת במיוחד סביב ההתבדחות הידידותית והבדיחה על סטריאוטיפים: הבריטי הרגזן והאוסטרלי ההרפתקן.
הסדרה בוימה על ידי סטיב בנדלאק והוא אינו משודר כרגע באף רשת טלוויזיה, וגם אינו זמין לרכישה בווידאו או ב-DVD.
בזמן שידור הסדרה, יצאה גרסה נובלת שנכתבה על ידי טרנס דיקס, תסריטאי "דוקטור הו", ומגזין קשור שפורסם על ידי הוצאת TriStar Publications.
הסדרה שודרה בישראל בטלוויזיה החינוכית ב-1992.
מכונית הפלאים פום (מדבב בעברית: אלי גורנשטיין): טנדר בריטי מדבר ומעופף שמסיע את חבריו.
הוא דיכאוני, פסימי ונוטה לרחמים עצמיים, נוטה לראות כל דבר באור שלילי, אך בכל זאת הוא נאמן לחבריו, ולעיתים קרובות זה תלוי בו להציל את המצב כשהם במצוקה.
אדלייד (מדבבת בעברית: רותי הולצמן): וולבי ילדותית והמנהיגה הלא רשמית של החבורה; רגזנית ומהירה בתגובות, היא טום בוי אמיתית וניתן לראותה כפמיניסטית, בהשוואה לסידני הנשית יותר.
אדלייד מיומנת גם במכונאות וניתן לראותה מתקנת את פום מדי פעם.
קרויה על שם אדלייד, עיר באוסטרליה.
סידני (מדבבת בעברית: שרית סרי): יענה סנובית עם חיבה להתפארות ולמותרות.
היא מתלוננת הרבה, ונראה שהיא מעצבנת את האחרים בתמורה.
היא בדרך כלל הראשונה להתכופף ולהתכסות במקרה של סכנה, בדרך כלל דוחפת את ראשה לדלי של כבאים.
היא גם מתעקשת שיכינו אותה קזואר, ולא יען.
קרויה על שם סידני, העיר הגדולה ביותר באוסטרליה.
דרווין (מדבב בעברית: יובל זמיר): וומבט זכר בגיל העמידה, דרווין הוא כנראה הרגיש ביותר בקבוצה, בהיותו משורר חובב ורומנטיקן.
מגושם, נאיבי עד כדי פגם, ומתבלבל בקלות, נראה שהוא עולה על העצבים של אדלייד וסידני הרבה, וחבריו מכנים אותו שוב ושוב חלש.
קרוי על שם צ'ארלס דרווין, המפורסם בזכות תורת האבולוציה שלו.
פרייזר (מדבב בעברית: יהויכין פרידלנדר): עטלף פירות זכר בעל גישה נינוחה.
פרייזר, בחור צעיר טוב לב וסובלני, הוא פנאטי קריקט ויש לו טעם לבננות.
הוא גם חבר טוב של ברוס.
קרוי על שם צ'ארלס פרייזר, בוטנאי וחוקר אוסטרליה מהמאה ה-19.
ברוס (מדבבת בעברית: איילה אשרוב): עכביש אדום-גב נלהב וחוכמת, ההומור של ברוס קטלני בדיוק כמו הארס שלו.
למרות שהוא נאמן לחבריו, הוא עושה צרות ונוטה לעצבן אותם במידה מסוימת, מלבד פרייזר שנראה שמעריך אותו.
כשברוס פוגש מישהו בפעם הראשונה, השאלה הראשונה שלו בדרך כלל היא "האם אני יכול לנשוך אותו?".
שיקגו (מדבב בעברית: אבי פניני): האויב העיקרי של הגיבורים, נשר קר לב ומחושב שנראה כמעין בוס חזק של עולם תחתון.
אוהב אופרה, ומתקיים על ידי מנגנון רפואי מורכב ונהנה לנגן בעוגב המונד .
נחוש בדעתו לגנוב את הווינג'ין פום ולהשתמש ביכולות המיוחדות שלו לטובתו האישית.
רוני ורג'י: (מדבבים בעברית: יעקב בוך וגיל זמק) זוג תאומים עורבים מרושעים אך חד-משמעיים.
רוני ורג'י הם שותפיו הצוננים וחסרי הכשירות של ג'יי.גי.
מדי פעם הם מצליחים לחטוף את הווינג'ין פום, אבל בסופו של דבר נכשלים באופן שיטתי.
קרויים על שם התאומים קריי, קבוצת הגנגסטרים המפורסמת של לונדון.
הווארד : צבוע מנומר זכר ויד ימין של ג'יי.גי.
קצת מגושם ופחות מרושע ממה שהיה רוצה לתת לו להאמין, ויש לו כישרון להכניס את עצמו למצבים בלתי אפשריים.
גם הווארד מבועת בבירור מג'יי.גי.
ונראה קצת פתטי כשהוא צריך להתמודד עם התפרצויות הכעס של הבוס שלו.
אחת ההבטחות הבולטות של ברק אובמה במסע הבחירות שלו לנשיאות ארצות הברית הייתה הפיכת תעשיית המכוניות לידידותית יותר לסביבה.
שרפת דלק מאובנים היא אחת הסיבות המרכזיות לאפקט החממה – תהליך התחממות כדור הארץ בגלל שינוי הרכב האטמוספירה.
מעבר לתחבורה המונעת בדלקים ידידותיים לסביבה יסייע להאטת התהליך המאיים ליצור אסון אקולוגי שישמיד חלק ניכר מאוכלוסיית החי בכדור הארץ.
הנפט שעל כדור הארץ יאזל ביום מהימים ואם לא נהיה ערוכים לזה, הטכנולוגיה תשותק כשהנפט יאזל וייווצר רעב המוני שישמיד חלק ניכר מהאנושות ומהחיות החקלאיות.
יש הערכות על פיהן "שיא תפוקת הנפט" כבר חלף.
למדינות רבות אין נפט ומעבר לשימוש בדלקים המצויים בתחומן יקטין את התלות שלהן במדינות אחרות, יקנה להן חוסן פוליטי ויגן עליהן מבריחת הון.
מעבר לזאת, העובדה שהיצואניות הנפט הבולטות הן מדינות לא דמוקרטיות יוצרת תלות של העולם הדמוקרטי בדיקטטורות ומדינות רדיקליות כמו איראן, לוב וונצואלה.
תלות זו מאיימת על זכויות האדם בעולם כולו.
המכוניות המקובלות בעשור הראשון של המאה ה-21 מבזבזות את רוב האנרגיה המופקת מהדלק שלהן בחיכוך בין חלקיהן ובהסעת המסה הכבדה של עצמן.
האנרגיה המתבזבזת בחיכוך שבתוך בוכנות המנוע מוערכת בכחצי מהאנרגיה האגורה בדלק.
אנרגיה נוספת מתבזבזת בהסעת מסת המנוע עצמו, מסת השלדה המגנה מפני פגיעות בתאונת דרכים ומסת שאר חלקי הרכב.
מעריכים כי במכונית בה נוסע הנהג בלבד מושקע אחוז בודד מהאנרגיה האצורה בדלק בהסעת הנהג עצמו.
לשם המחשת נכונות הערכה זו אפשר להשוות את צריכת הדלק של אופנוע לזו של המכונית.
במכונית אולטרה לייט המנוע בנוי באופן שונה מהמקובל ושאר חלקי המכונית עשויים מחומרים קלים וחזקים מהמקובל.
אבות טיפוס של מכוניות כאלה כבר קיימים.
אולם, מעבר לייצור המוני של מכוניות אלו אינו נראה באופק משום שהדבר צורך שינוי קיצוני בשיטות העבודה של יצרני ומתקני כלי הרכב, החלפת המכונות והמכשור והכשרה מחודשת לעוסקים רבים בתחום.
הטכנולוגיה הבסיסית של מכוניות חשמליות היא פשוטה, ותיקה ומוכחת.
זו אותה טכנולוגיה שמשמשת אותנו במכשירים חשמליים רבים ברוב תחומי החיים.
מכונית חשמלית יוצרה לראשונה ב-1838. בתחילת המאה העשרים היוו מכוניות חשמליות רוב בקרב כלי הרכב המונעים בעולם.
להלן מספר גורמים שגרמו לכך שכיום מרבית כלי הרכב מונעים במנוע בעירה פנימית ולא במנוע חשמלי
בשנת 1912 הציגה קדילאק, לראשונה ביצור סדרתי, את המתנע החשמלי למנוע בנזין.